Donald John Trump

**Donald John Trump** (o dʋam dabisir anɛ yʋʋm tusir, kɔbiswai nɛ pisnaasi nɛ ayuobʋ, nwadis ayuobʋ, dabisa piinɛ naasi, June 14, 1946) anɛ America gɔmɛna naanyanad, labadies, ka lɛn an kpikpinkpiŋ kanɛ da an one paas pisnaasi nɛ anu kilim gɔmɛna zugraani tis United States din yi yʋʋm tusayi, nɛ piinɛ yɔpɔi paae yʋʋm tusayi, nɛ pisi nɛ yinne la (2017 to 2021).

Trump da zamisnɛ Bachelor of Science degree in economics bɛnɛ University of Pennsylvania yʋʋm tusir, kɔbiswai nɛ pisyuobʋ nɛ anii (1968). O saam da maal o kpɛɛm tisi ba zak tʋʋm kanɛ an ya kuosig la yʋʋm tusir, kɔbiswai nɛ pisyɔpɔi nɛ yinne (1971). Trump da tiak tʋʋma la yʋʋri lɛbis Trump Organization ka yʋʋn tiaki ba tʋʋma yʋʋn mɛɛd dɔwaama, hotel nam, dɔtitada zinis banɛ ka ba maan bʋgʋlʋm-bʋgʋlʋm, nɛ zinis banɛ ka ba diem golf diema. Ba tʋʋma da pʋ kɛn titua nɛ yʋʋm tusir, kɔbiswai nɛ piswai naar saŋa la, o da tʋm tʋʋma bɛdigʋ paas, bɛdigʋ o da nɔk nɛ Trump maal tʋʋma la gbana. Din yi yʋʋm tusayi, nɛ anaasi paae yʋʋm tusayi, nɛ piinɛ nu (2004 to 2015), o da paasi maal sini kanɛ buon The Apprentice la. Nidib mɔr on nɛ o tʋʋma nam la kɛŋ kɔɔtɔ ni ka di gaad nɔɔra tusa naasi (4,000), ka ayuobʋ an ligidi yela.

Trump da di yaani bɛ yʋʋm tusayi, nɛ piinɛ ayuobʋ naam nyaab yʋʋm la, o da zien nɛ Republican Party naadɔɔg la ni nyaa naam gɛɛs Democratic Party naadɔɔg nid Hillary Clinton ka on da kɔɔŋ.[b] vɛɛnsig kanɛ buon Mueller special counsel investigation da paal ye Russia da paasi ba nuug yʋʋm tusayi, nɛ piinɛ ayuobʋ vootug la ni  da bɔɔd ye ba sʋŋ Trump.

## O yela

### O vʋm da an siem
Ba da dʋa Trump nɛ yʋʋm tusir, kɔbiswai nɛ pisnaasi nɛ ayuobʋ, nwadis ayuobʋ, dabisa piinɛ naasi daar (June 14, 1946), Jamaica Hospital dinɛ bɛ Queens, New York City sʋʋlim la, da paas nɛ biis anaasi ni tis nɛ Fred Trump nɛ Mary Anne MacLeod Trump. O da nɔbig nɛ o bieya nɛ o tanp kpɛɛmnam Maryanne, Fred Jr., nɛ Elizabeth nɛ o pitu mɛ an Robert bɛnɛ Jamaica Estates, Queens sʋʋlim. O da kɛŋ asʋ-ʋm-mɛŋ sakur kanɛ an Kew-Forest School la paae dɔɔd ayɔpɔi ka kɛŋ New York Military Academy, dinɛ an asʋ-ʋm-mɛŋ sakur kanɛ ka ba gbɛnɛd anina, tɔlis dɔɔd ayɔpɔi ti paae piinɛ yi. Yʋʋm tusir, kɔbiswai nɛ pisyuobʋ nɛ anaasi (1964), o da tɔlisi kɛŋ Fordham University. Yʋʋma ayi nyaaŋ, o da yi anina tɔɔm kɛŋ Wharton School dinɛ bɛ University of Pennsylvania, ka da naae yʋʋm tusir, kɔbiswai nɛ pisyuobʋ nɛ anii, nwadis anu ni (May 1968) ka on da zamis siel an kpikpiŋ yela ka ba buon Bachelor of Science in economics. Yʋʋm tusayi, nɛ piinɛ nu la (2015), Trump lawyer da vɔlis o sakur bibis taaba, o sakur kʋdig la, nɛ sakur la kpɛɛmnam ye ba yaa yis o gbaŋ zamisigi da an siem tis sɔ o na gbaae ba kɔɔtɔ ni.

On da bɛ college la, Trump da paam suor ye o naae o sakur ka nyaan paas soogia tʋʋma ni Vietnam zaba saŋa la. Yʋʋm tusir, kɔbiswai nɛ pisyuobʋ nɛ ayuobʋ (1966), ba da gɔs ka o mɔr suor ka o paas soogianam tʋʋma ni, ban da kiak o gɔs la, ka yʋʋm tusir, kɔbiswai nɛ pisyuobʋ nɛ anii, nwadis ayɔpɔi (July 1968), kpɛɛmnam banɛ gɔsidi ba da paas o banɛ na nyaŋi tʋm soogia tʋʋma la ni. Yʋʋm tusir, kɔbiswai nɛ pisyuobʋ nɛ anii, nwadis piiga la (October 1968), ba da tis o yʋʋm yinne, ye o tieb o kɔnba la zabid la,[10] ka yʋʋm tusir, kɔbiswai nɛ pisyɔpɔi nɛ ayi (1972), ba da ye o kʋ lɛn nyaŋi tʋm soogia tʋʋma yaasɛ.

#### O yin yela
Yʋʋm tusir, kɔbiswai nɛ pisyɔpɔi nɛ ayɔpɔi (1977) ni, Trump da dii o pʋa Ivana Zelníčková. Ba mɔr biis atan: Donald Jr. (ba dʋa o nɛ yʋʋm tusir, kɔbiswai nɛ pisyɔpɔi nɛ ayɔpɔi, 1977), Ivanka (ba dʋa o nɛ yʋʋm tusir, kɔbiswai nɛ pisnii nɛ yinne,1981), nɛ Eric (ba dʋa o nɛ yʋʋm tusir, kɔbiswai nɛ pisnii nɛe anaasi,1984). Yʋʋm tusir, kɔbiswai nɛ piswai la ni (1990) ka ba da bas taaba, bɔzʋgɔ, Trump da mɔr o sabua Marla Maples. Trump nɛ Maples da laas taaba di taaba nɛ yʋʋm tusir, kɔbiswai nɛ piswai nɛ atan (1993) ka lɛn bas taaba yʋʋm tusir, kɔbiswai nɛ piswai nɛ awai la ni (1999). Ba dʋa bipʋŋ yinne, Tiffany (ba dʋa o nɛ yʋʋm tusir, kɔbiswai nɛ piswai nɛ atan, 1993), ka o pʋa Maples gɔs o bɛ California. Yʋʋm tusayi, nɛ anu (2005), Trump da lɛn di Melania Knauss. Ba dʋa biribiŋ yinne, Barron (ba dʋa o nɛ yʋʋm tusayi, nɛ ayuobʋ, 2006).

##### Winpʋʋsim
Yʋʋm tusir, kɔbiswai nɛ pisyɔpɔi la (1970) saŋa, Trump's dʋadib da laasi ba mɛŋ nɛ Marble Collegiate Church, ka di paas nɛ karindɔɔd banɛ bɛ America sʋʋlim la. O da kɛŋ Sunday school ka ba siak o bɛ yʋʋm tusir, kɔbiswai nɛ pisnu nɛ awai la ni (1959) karindɔɔg kanɛ da an Presbyterian Church ka bɛ Jamaica, Queens sʋʋlim la. Yʋʋm tusayi, nɛ piinɛ nu (2015) la, o da anɛ Presbyterian winpʋʋs nid ka kɛn Marble Collegiate Church; pʋʋsim dɔɔg la dim ye o da pʋ kɛn daar wʋsaa.Yʋʋm tusayi, nɛ piinɛ nu (2019) la, o da gaŋ o mɛŋ karɛnsaam, televangelist Paula White, ye o kɛn ba gɔmɛna naa yin la paas Office of Public Liaison dim ni. Yʋʋm tusayi, nɛ pisi (2020) la, o da ye on pʋ mɔr winpʋʋs dɔkanɛ ka o pʋʋsida.

##### Laafi yela
Trump ye on nan zii nu pataasi daam, bɛɛ nu sigaarɛ, bɛɛ nu tikpiemaa. Yʋʋŋ wʋsa, o gbisid nɛ hours anaasi bɛɛ anu bɛn. O ye diem kanɛ ka ba buon golf la an ninwisigir diema kanɛ ka o nɔŋ ka lɛɛ pʋ diemi lii. O gɔs ka ninwisigir anɛ yasaaŋ, bɔzugɔ, o siak ye o ningbiŋ la anɛ wan wʋʋ battery nɛ, ka di paŋ la mɔr bɛn, ka o yaa diem ninwisigir diema paŋ la na naae. Yʋʋm tusayi, nɛ piinɛ nu (2015) la, Trump nɛ o dʋata, Harold Bornstein, da yis gbaŋ na yel ye “one ye o an gɔmɛna kanɛ ka ba na gaŋ o ka o mɔr laafi gat sɔ wʋsa". Yʋʋm tusayi, nɛ piinɛ nii (2018), Bornstein da yel ye Trump mɛŋi da paali ba ban na yel siel gbaŋ la ni ka lɛn paas ye o tʋmtʋmnib atan da faae gbaŋ kanɛ paan o laafi yela yi dʋata dɔɔgin  yʋʋm tusayi, nɛ piinɛ yɔpɔi, nwadis ayi la ni (February 2017).

###### Kpanam

## Kpikpiŋ tʋʋma

### Ya kuosig
Lin da pinil yʋʋm tusir, kɔbiswai nɛ pisyuobʋ nɛ anii la (1968), Trump da pinili tʋm o saam ya kuosig tʋʋma ni la, Trump tʋʋma dim, banɛ da sʋʋe New York City ya banɛ da bɛɛ ni ka ba haadi tisid nidib ka lɛɛ mɔr barigaŋ nɛ ninsabilis la. Yʋʋm tusir, kɔbiswai nɛ pisyɔpɔi nɛ yinne (1971) la, o saam da maal o kpɛɛm tis o tʋʋma la  ka o yʋʋn pinili mɔr Trump Organization nɛ tʋʋm bibis sieba. Yʋʋm tusir, kɔbiswai nɛ piswai nɛ yinne nɛ yʋʋm tusayi, nɛ awai tɛnsʋk (1991 paae 2009), o da sɔb gbaŋ ye o gu o tʋʋma zinis ayuobʋ: Plaza Hotel dinɛ Manhattan, diema zinis dinɛ buon casinos banɛ bɛ Atlantic City, New Jersey la, nɛ Trump Hotels & Casino Resorts ka nɔŋ da nyaŋi kpɛnɛ ba.

## Gbanvɛɛnsa